[{"text_idx": "#000006", "text": "Pan fyddwn yn meddwl am gerdd, rydym yn meddwl am eiriau ar dudalen. Yn aml defnyddir y geiriau hyn i greu teimlad neu i weld delwedd o rywbeth yn ein meddyliau. Yn y gweithgaredd hwn, byddwn yn creu cerdd gan ddefnyddio gwahanol wrthrychau a bydd y gwrthrychau hyn yn ein helpu i greu delwedd neu rannu emosiwn."}, {"text_idx": "#000007", "text": "Drwy greu \u2018cerdd weledol\u2019, byddwch yn cael llawer o hwyl wrth gasglu gwrthrychau a\u2019u trefnu yn ogystal a\u0302 mwynhau gweithgaredd hygyrch sy\u2019n galluogi i wahanol oedrannau a galluoedd gymryd rhan a mwynhau barddoniaeth."}, {"text_idx": "#000010", "text": "Darllenwch gerdd \u2018Here in this spring\u2019 Dylan Thomas, neu gwrandewch ar rywun arall yn ei darllen. Efallai y byddwch am gasglu eitemau yn eich cartref neu\u2019ch gardd y mae\u2019r gerdd hon yn gwneud i chi feddwl amdanynt, neu gallwch fynd am daith gerdded y gwanwyn a thynnu lluniau o bethau sy\u2019n eich atgoffa o\u2019r gerdd."}, {"text_idx": "#000012", "text": "Mae cerddi\u2019n dilyn patrwm rhythm neu odl fel arfer, felly gallwch drefnu eich eitemau mewn patrwm hefyd. Gallech hefyd drefnu eich eitemau mewn patrymau o bedwar: pedwar brigyn, pedwar carreg fach, pedair deilen etc. Yn ein cerdd Spring at the Beach, fe drefnon ni ein cylch o drysorau mewn patrwm 3, 1, 3, 1 etc., gyda pha\u0302r o fenig yn y canol."}, {"text_idx": "#000013", "text": "Er mwyn cyfleu\u2019r \u2018odl\u2019, sef defnyddio geiriau sy\u2019n swnio\u2019r un peth ar lafar mewn cerdd, defnyddiom liw. Yn ein cerdd Cosy Spring, defnyddiom liwiau pinc ysgafn a glas golau i \u2018odli\u2019 gyda\u2019i gilydd. Gallech hefyd ddewis grw\u0302p o wrthrychau y mae eu henwau\u2019n odli gyda\u2019i gilydd! Mae llawer o ffyrdd o wneud hyn, felly gwnewch yr hyn sy\u2019n teimlo orau i chi."}, {"text_idx": "#000017", "text": "Croeso i Ganolfan Dylan Thomas!"}]